Dec 06,2017
కోటిపైగా చేరిన గూగుల్‌ 'తేజ్‌' యూజర్లు!
న్యూఢిల్లీ: ప్రముఖ టెక్నాలజీ దిగ్గజం గూగుల్‌ ఇటీవల తీసుకొచ్చిన మొబైల్‌ వ్యాలెట్‌ యాప్‌ 'గూగుల్‌ తేజ్‌'లో 1.2 కోట్ల యాక్టివ్‌ యూజర్లను కలిగిఉన్నట్టు మంగళవారం ప్రకటించింది. ఇది కూడా కేవలం పదివారాల్లోనే నమోదైనట్టుగా వెల్లడించింది. కాగా ఆన్‌లైన్‌లో బ్యాంక్‌ ఖాతా నుంచి సొమ్మును సులభంగా బదిలీ చేసేందుకు వీలుగా ఈ ఏడాది సెప్టెంబర్‌లో గూగుల్‌ 'తేజ్‌' యాప్‌ను ప్రవేశపెట్టిన సంగతి తెలిసిందే. ప్రసుత్తం దీంట్లో కీలక మార్పులు చేసే యోచనలో గూగుల్‌ ఉంది. ఇప్పటి వరకు కేవలం ఇతరులకు డబ్బు పంపించేందుకు మాత్రమే ఉపయోగపడుతున్న ఈ యాప్‌లో ఇకనుంచి రీచార్జులు, బిల్‌పేమెంట్స్‌ కూడా చేసుకునే సౌలభ్యం తీసుకురానుంది. రానున్న కొన్ని వారాల్లో ఈ సదుపాయం అందరికీ దశలవారీగా అందుబాటులోకి తేనుంది.
మీ స్నేహితులకు రికమెండ్ చెయ్యండి